text: Lokalt trykkeri vender kriseår til overskud
  21 marts 2014 kl. 18.47
  Toptryk Grafisk i Gråsten fik udnyttede kriseår til massive investeringer, nu er de på vej mod et pænt overskud.
  
  
  Krisen ramte for alvor Toptryk i efteråret 2011. Modsvaret var investeringer for et tocifret millionbeløb i nyt og moderne trykkeudstyr. Gevinsten begyndte først at komme igen i efteråret 2013, men beslutningen skulle vise sig at styrke firmaet på lang sigt.
  - Vi begyndte at tjene flere penge, fordi vi var blevet mere effektive, og samtidig oplevede vi, at vores mængde af fejl faldt til omkring det halve på grund af bedre produktionsudstyr, siger medejer Palle Bo Schmidt i en pressemeddelelse.
  Der bliver ikke trykt så mange reklamer, som før krisen. Til gengæld er trykkeriet, ifølge dem selv, én af Danmarks absolut førende producenter af bøger.
  